Medarbejderen har krav på en pause, hvis arbejdsdagen er på mere end seks timer. Dog siger lovgivningen ikke noget om, hvor lang pausen skal være, men at der skal være tid nok til, at medarbejderen kan nå at få både mad og drikke. Dette gælder for de medarbejdere, der ikke har en overenskomst. For medarbejdere med en overenskomst indeholder overenskomsten ofte detaljerede regler for arbejdstid samt længde og antal af pauser.